Diari Oficial de la Generalitat Valenciana


Sumari del DOGV 7716, del 10-02-2016 (2016/614)

Notificació de la sentència dictada en el procediment ordinari número 668/2012.
-------------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/614


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el procediment ordinari número 668/2012. [2016/614]  
Demandant: Comunitat de Propietaris de l'Edifici Ronda III.  
Procuradora: M.ª Luisa Mínguez Valdés.  
Demandat: Inmobiliaria Colaboradores Bepasa, SA, i Mats R. Lundberg.  
Raquel Manuel Sánchez, lletrada de l'Administració de Justícia del Jutjat de Primera Instància número 2 d'Orihuela, faig saber que en el procediment número 668/2012, a instàncies de la Comunitat de Propietaris de l'Edifici Ronda III, representat per la procuradora M.ª Luisa Mínguez Valdés, contra Inmobiliaria Colaboradores Bepasa, SA, i Mats R. Lundberg, s'ha dictat la resolució que, literalment, diu:  
  
«Sentència número 240/2015  
Orihuela, 14 de desembre de 2015  
Alfonso Carlos Aliaga Casanova, magistrat jutge titular del Jutjat de Primera Instància número 2 d'Orihuela, he vist aquestes actuacions de judici ordinari número 668/2012, de reclamació d'una quantitat, promogudes per la procuradora M.ª Luisa Mínguez Valdés, en nom i representació de la Comunitat de Propietaris de l'Edifici Ronda III, defensada pel lletrat Joaquín Ortega Martínez, contra l'entitat Inmobiliaria Colaboradores Bepasa, SA, i Mats R. Lundberg, ambdós en situació processal de rebel·lia, i he dictat, en nom del rei, la sentència amb els antecedents de fet, els fonaments de dret i la dispositiva següents.  
  
[...]  
Dispositiva  
Estime íntegrament la demanda interposada per la Comunitat de Propietaris Edifici Ronda III d'Orihuela Costa, representada per la procuradora dels tribunals M.ª Luisa Mínguez Valdés, contra Inmobiliaria Colaboradores Bepasa, SA, i Mats R. Lundberg, i dispose:  
  
1. Declarar que l'habitatge 42-B de la Comunitat de Propietaris de l'Edifici Ronda II, que constitueix la finca registral 30813 del Registre de la Propietat d'Orihuela número 1, és propietat de Mats Roland Lundberg per títol de venda per part d'Inmobiliaria Colaboradores Bepasa, SA, i condemnar a ambdós demandats a sotmetre's a aquesta declaració, i a la mercantil Inmobiliaria Colaboradores Bepasa, SA, a suportar com a titular registral de la finca esmentada les conseqüències d'una eventual via de constrenyiment que poguera seguir-se contra la dita finca en fase d'execució d'aquesta sentència i respecte de les quantitats al pagament de les quals condemnar a continuació l'altre demandat, el senyor Lundberg.  
2. Condemnar Mats Roland Lundberg al pagament a l'actor de la quantitat de vuit mil cinc-cents vint-i-nou euros amb cinquanta-quatre cèntims (8.529,54 ?), més els interessos legals que procedisquen des de la presentació de la demanda, el dia 8 de maig de 2012, i costes legals.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà amb la consignació prèvia d'un depòsit de 50,00 euros en el compte (núm. 2776-7726-45-B2 - proc.: 4 dígits - any: 2 dígits) del Banesto, sucursal d'Orihuela (3025), per mitjà d'un escrit presentat en aquest jutjat en el termini de 20 dies, en el qual s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).  
Aquesta és la sentència que pronuncie, mane i firme.»  
Atés que es desconeix el domicili o la residència actuals de la part demandada, per diligència del dia d'avui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, he ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació.  
  
  
Orihuela, 11 de gener de 2016.- La lletrada de l'Administració de Justícia: Raquel Manuel Sánchez.